ኣብ ወወርሒ እኳ ክውሕድ!” ትማሊ 11 ጥቅምቲ ዓለማዊ መዓልቲ ጎራዙ ደቀንስትዮ እዩ። እቲ ዕለት ከም ኩሉ እቲ ብሕቡራት ሃገራት ዝበዓል ዓለማዊ መዓልቲ ዝኽርን ምንቕቓሕን ኮይኑ ቅድሚ 25 ዓመታት ኣብ ዋዕላ ቤጂንግ፡ ምዕሩይ ወለዶ ንምፍጣር ንጎራዙ ደቀንስትዮ ምትብባዕ ብዝብል ዕላመ ዝጀመረ እዩ። እቲ ዕለት ክበዓል ካብ ዝጅምር ክሳብ ሕጂ ብዝተፈለላየ ዓመታዊ ቴማ ደቀንስትዮ ምዕሩይ ናይ ትምህርትን ምዕባለን ዕድል ንኽረኽባ ዝምልከቶም ኣካላትን መሻርኽትን አእጃሞም ይገብሩ። መዓልቲ ደቀንስትዮ 2020 ካብ ተባዕታዊ ጸቕጥን ልዕልነትን ጎዳእቲ ልምድታትን ተላጋቢ ጾታዊ ሕማምን ምዕቃብ ንመጻኢ ህይወት ዘገልግል ሓዲሽ ክእለትን ፍልጠትን ምቕሳም እዚ ሓዲሽ ወለዶ፡ ማሕበራዊ ለውጢ ከቀላጥፍ ምድፋእን ምትብባዕን ብዝብል ቴማ እዩ ዝምራሕ ዘሎ። ይኹን እምበር እዚ ዕለት ከም ኩሉ ካልእ ኣህጉራዊ ዓለማዊ መዓልታትን ንጥፈታትን ኣብ ዘበነ ኮቪድ ይበዓል ብምህላው ካብቲ ቅድሚ ሕጂ ኣብ ኣብያተ ትምህርትን ዝተፈላለየ ማእከላት እስፖርትን ተኣኻኺብካ ዝበዓል ዝነበረ ኣይኮነን። ብኸመይከ ክስራሕ ይከኣል?
